open-index/open-wikipedia-markdown huggingface dataset:
SAI KZ I

**SAI KZ I** var det første i en rekke av danskkonstruerte og danskbygde fly fra Kramme & Zeuthen, det senere Skandinavisk Aero Industri (SAI). SAI ble først etablert i august 1937, så KZ I er teknisk sett ikke et SAI-bygget fly.

## Historie
Karl Gustav Zeuthen designet flyet, og i fellesskap bygde han og Viggo Kramme dette en-persons fly som fløy for første gang den 24. februar 1937 med registreringen OY-DYL. Under andre verdenskrig ble det ikke bygget flere maskiner av typen, og dette eneste eksemplar forsvant i løpet av krigen. Dets skjebne er aldri blitt oppklart.

I 1972 ble det satt igang bygging av en duplikat av KZ I av Gunnar Fjord Christensen, men han fikk aldri gjort prosjektet ferdig pga. sykdom, og i stedet ble flyet solgt til Danmarks Flymuseum i 1977. Her ble duplikaten gjort ferdig, og den 20. november 1988 kunne KZ I igjen sees i luften over Danmark, nå med registreringen OY-KZI. Denne kan stadig sees på flymuseet.

## Utførelse
KZ I var et lavvinget en-motors fly med åpen cockpit til én person. Den underliggende konstruksjon var utelukkende av tre med en ytre bekledning av finér. Som motor ble brukt en engelsk ABC Scorpion motor på 38 h/k. (den senere reproduksjonen fikk en større 50 hk motor pga. økt vekt).

## Spesifikasjoner
* Besetning: 1 pilot
* Vingepenn:: 7,20 m
* Vingeareal: 8,4 m2
* Vekt, tom 192 kg (duplikat: 265 kg)
* Maks. vekt: 325 kg
* Motoreffekt: 38 h/k (duplikat: 50 h/k)
* Toppfart: 100–180 km/t
* Marsjfart 160 km/t
* Maksimal høyde 5 000 m 

## Eksterne lenker
* 
* Danmarks Flymuseum information om KZ I
Rudolf Spielmann

**Rudolf Spielmann** (født 5. mai 1883 i Wien, død  20. august 1942 i Stockholm)  var en internasjonal sjakkmester fra Østerrike. 

Spielmann tilhørte lenge sjiktet av verdens aller beste spillere, og var berømt for sine dristige offerkombinasjoner. Spielmann var av jødisk herkomst, og flyktet til Sverige i etterkant av nazistenes maktovertagelse.

## Referanser


## Eksterne lenker
*
Arne Petersen

**Arne Reinhardt Petersen** (født 12. februar 1896, død 29. august 1972) var en norsk lege fra Kristiansand. 

Han var initiativtager til dannelsen av Norske lungespesialisters forening, og var også foreningens formann mellom 1936–1951. Han var deretter medlem av foreningens Spesialitetskomité i årene 1966-1970. 

Arne Petersen var bror til røntgenlegen Finn Peter Petersen og teologen Gunnar Skagestad.

## Referanser
Carl Gotthard Liander

**Carl Gotthard Liander** (født 1. november 1847, død 24. mai 1916) var en svensk rektor og salmedikter. Han har skrevet salmen «Det går från örtagården till Golgata en väg» som står i *[[Norsk salmebok 2013]]* på nynorsk og kvensk.

## Referanser


## Eksterne lenker
* Carl Gotthard Liander på svensk Wikisource.
Finn Peter Petersen

**Finn Peter Petersen** (født 26. mai 1900, død 23. januar 1981 i Mandal) var en norsk lege og sjakkspiller fra Kristiansand. Han åpnet privat praksis i Mandal i 1926, og i årene 1929-1930 var han tilknyttet Solhøgda Tuberkulosehjem i samme by. Han var 1/2 år ved Rogaland Sykehus i 1932, og hadde senere flere mindre engasjementer ved Rikshospitalet (øyeavdelingen og røntgenavdelingen) samt ved Radiumhospitalet. Under okkupasjonen var Petersen aktiv motstandsmann, og deltok i distribusjon av illegale aviser. Med fare for dødsstraff dro han 1945 i skjul til London, og fungerte der som sjef for Det norske legekontor i 4 måneder. Etter krigen hadde han stillinger flere steder, blant andre ved Sentralsykehuset i Kristiansand og ved Farsund sykehus. Fra 1951 frem til han gikk av som pensjonist i 1973 var han røntgenlege ved St. Josephsøstrenes hospital i Kristiansand.

Petersen omtales i jubileumsboken for Norges sjakkforbund, *Norske sjakktrekk. Norges Sjakkforbund 100 år 1914-2014* av Øystein Brekke. Her fremgår at Petersen i 1933 presterte å være "én av to som - i et morsomt parti - slo stormester Rudolf Spielmann i en simultanoppvisning i Kristiansand." Og ikke minst: at Petersen er den nordmann som har oppnådd best resultater internasjonalt innen løsning av problemsjakk. Han gikk i 1934 seirende ut av to store løserturneringer i regi av Deutsche Schachzeitung, verdens ledende sjakktidsskrift. Den ene av disse turneringene vant Petersen foran Paul Keres, "sjakkens kronprins", som senere ofte ble regnet som verdens nest beste spiller. – Petersen var også en habil bridgespiller, og har sammen med sin kone Aase f. Johnsen blant annet vunnet andreplass i NM for par.

Petersen ble landskjent i 1959 etter et foredrag han holdt i NRK radio i programserien «Hva jeg mener – hva jeg mente», hvor diverse fremtredende personligheter kom til orde. I egenskap av lege gikk Petersen til angrep på tidens sunnhetsapostler og deres slagord "Drikk melk – helse i hver dråpe!" Petersen mente at man heller burde si "Forderv i hver liter!", og hevdet at det var adskillig sunnere, særlig for eldre mennesker, å ta seg et glass rødvin eller to. Avholdsbevegelsen, som den gang hadde langt større makt enn i dag, likte dette temmelig dårlig. 

Petersen var engasjert innen Rotary og innen lokalpolitikk. Han var formann for Kristiansand Høyre og representerte partiet i bystyret og formannskapet i tilsammen åtte år. 

Finn Peter Petersen var bror til lungespesialisten Arne Petersen og teologen Gunnar Skagestad.

## Referanser


## Kilder
* 
* «Lege Finn Petersen til minne», nekrolog i Fædrelandsvennen 26. januar 1981, sign. Jannes
AIX System Management Interface Tool

**AIX System Management Interface Tool** (SMIT) er et interaktivt verktøy som følger med operativsystemet AIX. SMIT tilbyr administratorer et menybasert alternativ til kommandolinjen, for å styre og vedlikeholde AIX. Eksempler på lignende verktøy i Linux er Linuxconf og YaST.

SMIT ble første gang lansert sammen med AIX 3.0 den 7. mars 1989.
Dansk Industrimuseum

**Danmarks Industrimuseum** ligger på det tidligere elektrisitetsverk- og gassverksområde i Horsens.

Museet ble påbegynt i 1975, åpnet i 1977 og anerkjent som statsmuseum i 1984. Museet har spesialisert seg på arbeider- håndverker og industrikulturen etter 1850. 

## Tidligere industrimuseer
På 1800-tallet ble Dansk Industrimuseum opprettet i København men dets samlinger ble overtatt av Danmarks Tekniske Museum  i 1911.

## Se også
* Industrimuseet Frederiks Værk

## Eksterne lenker
* Offisielle nettsider
EM i friidrett innendørs 1987

Det **18. [[EM i friidrett innendørs]]** ble arrangert fra 21. til 22. februar 1987 på Stade Couvert Régional i Liévin i Frankrike. Dette var tredje gang Frankrike var versland, de var det også i 1972 og 1981.

## Menn

### 60 m






### 200 m






### 400 m






### 800 m


 



### 1500 m






### 3000 m






### 60 m hekk






### Høydehopp






### Stavsprang






### Lengdehopp






### Tresteg






### Kulestøt






### 5000 m kappgang






## Kvinner

### 60 m






### 200 m






### 400 m






### 800 m






### 1500 m






### 3000 m






### 60 m hekk






### Høydehopp






### Lengdehopp






### Kulestøt






### 3000 m kappgang






## Medaljeoversikt

## Eksterne lenker
* Maik Richter - 18. Hallen-Europameisterschaften 21.-22.02.1987 in Liévin / FRA
Gunnar Skagestad

**Gunnar Christian Skagestad** (1910–2002) var en norsk teolog fra Kristiansand. Han avla teologisk embetseksamen ved Menighetsfakultetet i 1937, og arbeidet deretter i flere år som middelskolelærer, først på Modum, deretter på Ulefoss. Skagestad var sogneprest i Alta 1946-59, prost i Vest-Finnmark prosti 1950-59, og residerende kapellan i Bakke sogn i nåværende Eiker prosti 1959-67. Han var deretter generalsekretær i Norges Samemisjon i årene 1968 til 1978. 

Skagestad innførte i 1963 ordningen med konfirmantleirskole her i landet, etter at han sommeren i forveien hadde hatt et studieopphold i Finland – finansiert av NRK – og gjort seg kjent med de finske erfaringene med denne typen ordning. Han var forøvrig kyndig i finsk-ugriske språk, og behersket samisk og finsk flytende. Skagestad var også en etterspurt foredragsholder, kjent for sin fine formuleringsevne. 

Gunnar Skagestad var født Petersen, men tok i 1959 navn etter familiegården på Skagestad i Mandal kommune. Imidlertid benyttet han døpenavnet da han forfattet boken *Døgnet og evigheten* i 1967, som ble utgitt etter at manuset hadde vunnet en romankonkurranse i regi av Ansgar Forlag. 

Skagestad var en ivrig amatørsjakkspiller, og vant ved en anledning sørlandsmesterskapet i lynsjakk. I sin berømte sjakkbok *Spillet i mitt liv* omtaler dikteren og sjakkentusiasten André Bjerke et sjakkparti med Skagestad  – «en sjakkspillende prest» – i Alta i 1958. Trekkene kommenteres på tysk, språket som ifølge Bjerke er «Caïssas tungemål», og replikkvekslingen hinter til Siegbert Tarrasch' *Das Schachspiel,* Goethes *[[Faust]],* Gottfried August Bürgers *Lenore og* Bram Stokers *[[Dracula]]*.  

Gunnar Skagestad er bror til Finn Peter Petersen og Arne Petersen, samt far til statsviteren og skribenten Odd Gunnar Skagestad og filosofen og forfatteren (Finn) Peter Skagestad.

## Referanser


## Kilder
* Samenes Venn: https://web.archive.org/web/20160307193013/http://www.samemisjonen.no/fileadmin/nettressurser/samenes_venn/2013-02-web.pdf
* G. Petersen: *[http://www.nb.no/nbsok/nb/64e72b67e6c7fdc9bf010b7f186702b8#0 Døgnet og evigheten]*, Ansgar 1967
* A. Bjerke: *[http://www.nb.no/nbsok/nb/fdde541b4e23ff6c3558447306e9ef04#45 Spillet i mitt liv - en amatør ved sjakkbrettet]*, Aschehoug 1968, s. 45
Mount Rittmann

**Mount Rittmann** er en om lag 8 x 5 km stor kaldera (vulkansk krater) som ligger på Antarktisplatået, like øst for Aviatorbreen og ved toppunktet til Icebreakerbreen i Mountaineer Range i Victoria Land. Den ligger rundt 90 km sørøst for Mount Overlord og nord for Mount Brabec, og reiser seg gradvis til en høyde av mellom 2&nbsp;400 og 2&nbsp;600 meter over havet. 

Kalderaen har blitt datert av forskere til å være mellom omkring 0,07 og 4 millioner år gammel. Fumaroleaktivitet kan ses på kanten av kalderaen, og resultatet av tidligere vulkansk aktivitet er lett synlig her. Aktive fumaroler, oppvarmet bakke og mindre is- og snøkoller finnes ved toppen. 

Mount Rittmann ble navngitt av italienere 17. juli 1997 etter den sveitsiske vulkanologen Alfred Rittman (1893–1980), som skrev det klassiske verket *Volcanoes and their Activity* i 1962. 

## Se også
*Liste over vulkaner i Antarktis

## Referanser


## Eksterne lenker
* Mount Rittmann. *[[Global Volcanism Program]]*. Smithsonian Institution.
Mount Moulton

__NOTOC__

**Mount Moulton** er en bred, isdekt og utdødd skjoldvulkan som ligger 3&nbsp;078 meter over havet og omkring 18,5 km øst for Mount Berlin i Flood Range i Marie Byrd Land på det antarktiske kontinentet. Vulkanen er egentlig et kompleks bestående av en 25 km lang fjellrygg og to overlappende skjoldvulkaner, med den vestligste toppen som den høyeste. Vulkanen ble oppdaget av United States Antarctic Service (USAS) under overflyvninger i 1940, og er kalt opp etter Richard S. Moulton, sjefshundefører ved West Base og et medlem av kartleggingsgruppen som dro til vestenden av Flood Range i desember 1940. Navnet ble akseptert av Advisory Committee on Antarctic Names (US-ACAN) i 1947.

På nordsiden av Mount Moulton er det bratte isfall kalt Moulton Icefalls. Prahl Crags, en rekke bratte steinklipper på om lag 2&nbsp;750 meters høyde, ligger på sørsiden av Mount Moulton. Lav vokser på fjellet.

Mount Moulton er mye eldre enn Mount Berlin, med lavaprøver som er datert til omkring 4 millioner år. Den har derfor mest sannsynlig vært utdødd i en lang periode. I likhet med Mount Berlin er bunnen av Mount Moulton helt omgitt av det vestantarktiske isdekket, og fjelloverflaten stikker opp over isen først på rundt 1&nbsp;700 meters høyde på nordsiden og 900 meters høyde på sørsiden. Dette isdekket er over 1&nbsp;800 meter tykt like sør for vulkanen, men isen det består av er likevel langt yngre enn isen som finnes i kalderaen på toppen av vulkanen. Lange iskjerner har nylig blitt hentet ut fra Mount Moulton og antyder en alder på omkring 500&nbsp;000 år ved datering av de ulike tefralagene i isen.  

 
## Se også
*Liste over vulkaner i Antarktis

## Referanser


## Litteratur
* 

## Eksterne lenker
* Skiing the Mount Moulton – skimountaineer.com
Berit Ranveig Nilssen

**Berit Ranveig Nilssen** (født 6. april 1959 i Nesseby) er en samisk politiker som blant annet har representert Norske Samers Riksforbund. Fra 1993 til 2005 var hun sametingsrepresentant, gjennom tre perioder. I 2023 var hun ordførerkandidat for Tverrpolitisk Liste (Samefolkets Parti, SP og H) i Nesseby kommune.

Nilssen er adjunkt og øvingslærer, bosatt i Nesseby kommune. 

Hun har vært styremedlem i NSR, og styremedlem i Nesseby Lærerlag. I lærerlaget har hun også vært hovedtillitsvalgt.

## Kilder
* Odd Mathis Hætta: *Sametinget i navn og tall : Høsten 1993 - høsten 1997*
* Odd Mathis Hætta: *Sametinget i navn og tall : Høsten 1997 - høsten 2001*
* Odd Mathis Hætta: *Sametinget i navn og tall : Høsten 2001 - høsten 2005*
Knud Rasmussens Hus

**Knud Rasmussens Hus** i Hundested er i dag innrettet som minnestue for Danmarks berømte polarforsker Knud Rasmussen. Her er det anledning for å oppleve minner fra Knud Rasmussens vitenskapelige ekspedisjoner i Grønland.

Til huset hører et over 25 000 m² stort naturområde ut mot Kattegat og i umiddelbar tilknytning til Spodsbjerg fyr.

Knud Rasmussens Hus er en del av Industrimuseet Frederiks Værk.

## Eksterne lenker
* 
* Knud Rasmussens Hus
Galleria Kunstfestival

**Galleria Kunstfestival** er en norsk kunstfestival som arrangeres i Mosjøen, med hovedvekt på visuell kunst.

Galleria har blitt arrangert årlig siden 2006. Festivalen varer i én uke og er sentrert rundt Sjøgata (Mosjøen) i Mosjøen. I samarbeid med Galleria avholdes det samme uke en rekke andre arrangementer som blant annet filmfestivalen Filmeria og musikkurset Toppen Internasjonale Sommermusikkskole. I 2019 går festivalen sammen med ByfestVeko og Toppenkurset om å danne Festspillene på Helgeland.

Under festivalen i 2010 gjorde Olaf Storø (med hjelpere) et verdensrekordforsøk på å lage verdens lengste kunsttrykk.

## Hovedkunstnere

*2018: Therese Myran
*2017: 
*2016: Alvin Jensvold
*2015: Lasse Berre 
*2014: Tage Lundin 
*2013: Eva Harr 
*2012: Marit Skog og Karl Patrick Stedenfeldt.
*2011: Inger Sitter 
*2010: Kristine Maudal 

## Inviterte kunstnere

* 2019: Linda Oloey, Bjørnar Pedersen, Stig-Ove Sivertsen og Fred Endresen, Randi Rønning, samt den samiske utstillingen "Illumination" 

## Referanser


## Eksterne lenker
*
Pleiadene (vulkangruppe)

__NOTOC__

**Pleiadene** (eng. *The Pleiades*) er en vulkangruppe bestående av unge, utdødde kjegler og kupler som ligger sørvest for Marinerbreens toppunkt, nord i Victoria Land og nær vestkysten mot Rosshavet i Antarktis. Den ble navngitt av Northern Party fra New Zealand Geological Survey Antarctic Expedition (NZGSAE, 1962-63) etter stjernehopen Pleiadene i stjernebildet Tyren. New Zealand Antarctic Place-Names Committee (NZ-APC) aksepterte navnet og Advisory Committee on Antarctic Names (US-ACAN) gjorde det samme i 1964.

Vulkangruppen har sitt høyeste punkt 3&nbsp;040 meter over havet. Mount Pleiones, en liten trachyttisk stratovulkan, er den sørligste og mest dominerende vulkanen med en høyde som ligger 500 meter over det vide Evans Neve Plateau. Tre kratere ligger på toppen av Mount Pleiones. En rekke andre lavadomer og sinderkjegler med godt bevarte kratere hever seg også over det omkringliggende terrenget. Taygete Cone i Pleiadene er datert til å være 3&nbsp;000 år gammel og er dermed et av de yngste vulkanske sentrene i Antarktis.

## Se også
*Liste over vulkaner i Antarktis

## Referanser


## Litteratur
* 

## Eksterne lenker
* The Pleiades. *[[Global Volcanism Program]]*. Smithsonian Institution.
Industrimuseet Frederiks Værk

**Industrimuseet Frederiks Værk** er et statsanekjent kulturhistorisk museum. Industrimuseet dekker geografisk hele Halsnæs kommune. Museet fikk statsanerkjennelse i 2004. Dets ansvarsområde er nyere tid, med følgende spesialiteter Fabriks- og industrivirksomhet innen for Halsnæs Kommune samt Knud Rasmussens liv og virke nasjonalt  og internasjonalt.

Industrimuseet Frederiks Værk har som mål å samle inn og dokumentere, forske i og fortelle om disse viktige sider av Danmarks historie.

Industrimuseet Frederiks Værk driver en rekke museumsenheter: Arkivet, Arsenalet, Prosjektilmagasinet og Kruttverket i Frederiksværk – samt Knud Rasmussens Hus i Hundested.

## Eksterne lenker
* Offisielle nettsider
Sverre Thorbjørn Anderssen

**Sverre Thorbjørn Anderssen** (født 15. oktober 1936 i Lebesby) er en samisk politiker som representerte Arbeiderpartiet på Sametinget fra 2001 til 2005.

Anderssen er bonde, bosatt i Lebesby.   

Han var varaordfører i Lebesby fra 1991 til 1995. Fra 1986 til 1989 ledet han Finnmark Bondelag. Fra 1986 til 1994 var han styremedlem i Nord-Norges Salgslag og fra 1990 til 1994 i Norges Eggsentral.

## Kilder
* Odd Mathis Hætta: *Sametinget i navn og tall : Høsten 2001 - høsten 2005*
Apalnesfjorden

**Apalnesfjorden** er en liten innsjø i Nome kommune i Telemark og en del av Bandak–Norsjøkanalen. Den markerte tidligere skillet mellom Straumen, som munnet ut gjennom Steinfoss lengst sørvest i fjorden, og Eidselva, som rant ut i nordøst ned gjennom fossestrykene i Vrangfoss. Etter oppdemmingen av elva ved Vrangfoss sluser er det nå et sammenhengende vannspeil fra Vrangfossdemningen opp til Lunde sluse, og Apalnesfjorden framstår nå bare som en utvidelse av det langstrakte magasinet.

## Referanser
Hjartsjåvatnet

**Hjartsjåvatnet** (eller bare **Hjartsjå**) er en innsjø i Hjartdal kommune i Telemark. Elva Hjartdøla renner inn i vatnet i vest og ut igjen i øst. Utløpstunnelen fra Hjartdøla kraftverk ligger i vestenden av vatnet, rundt 300 meter nord for Hjartdølas innløp.

Vest for Hjartsjåvatnet ligger flat mark og jordbruksområder. Resten av vatnet er omgitt av bratte og skogkledte dalsider med spredte gårder. Europavei 134 går langs nordsida av vatnet.

## Referanser
Jon Erland Balto

**Jon Erland Balto** (født 1962) er en samisk politiker som representerer Senterpartiet. Fra 2001 til 2005 var han sametingsrepresentant.

Balto er ingeniør, bosatt i Tana.  

Han har vært styremedlem i kulturutvalget i Tana og medlem av Samisk parlamentarisk råd.

## Referanser


## Kilder
* Odd Mathis Hætta: *Sametinget i navn og tall : Høsten 2001 - høsten 2005*
Sandsetvatn

**Sandsetvatn** er en innsjø helt nord i Seljord kommune i Telemark. Den har utløp mot sør gjennom Sandsetåi i Bøelvas nedbørfelt.

Sjøen er regulert som magasin for Sundsbarm kraftverk i Seljord. Vannet overføres til Sundsbarmvannet.

## Referanser
EM i friidrett innendørs 1986

Det **17. [[EM i friidrett innendørs]]** ble arrangert fra 22. til 23. februar 1986 på Palacio de Deportes i Madrid. 

Dette var andre gang Spania var vertland for dette mesterskapet.

## Menn

### 60 m






### 200 m






### 400 m






### 800 m


 



### 1500 m






### 3000 m






### 60 m hekk






### Høydehopp






### Stavsprang






### Lengdehopp






### Tresteg






### Kulestøt






## Kvinner

### 60 m






### 200 m






### 400 m






### 800 m






### 1500 m






### 3000 m






### 60 m hekk






### Høydehopp






### Lengdehopp






### Kulestøt






## Medaljeoversikt

## Eksterne lenker
* Maik Richter - 17. Hallen-Europameisterschaften 22.-23.02.1986 in Madrid / ESP (resultater)
Rockelstad

**Rockelsta** (også skrevet Rockelstad eller Råckelsta) er et slott i Flens kommune i Södermanland.

Rockelsta er et nasjonalromantisk nyrennesanseslott, som ligger ved Rockelstaviken  i Hyltinge sogn i det sentrale Södermanland. På godset drives, foruten skog- og jordbruk også konferansevirksomhet og utleie av festlokaler til bryllup. I Stallbygningene på Rockelsta arrangeres kurser i stell av hester og rideopplæring. Godset er i privat eie av familien von Post.

## Historie
Rockelsta omtales på slutten av 1300-tallet. Eiendomsforholdet ble fullt kjent først på andre halvdel av 1500-tallet da en andel var eid av riksrådet Johan Persson Bååt, farfar til Axel Oxenstiernas hustru. En andel ble gitt av Karl IX til Hans Stuart som senere fikk blant annet Hedenlunda i samme fylke. Hans yngste sønn, kammerherre David Stuart utvidet eiendommen og overlot den i arv til sin sønn. På grunn av odelsrett kom den snart tilbake til Stuart-familiens slektninger. I 1788–1874 tilhørte den slekten Holst i tre ledd, men byttet siden ofte eiere inntil den 1900 ble kjøpt av greven Eric von Rosen. Den gamle hovedbygningen (fra 1600-tallet) var temmelig forfallen. Den ble bygd av Carl Sylvan om til et staselignkobbertekt slott, flankert av to runde og to firkantede tårn. Her samlet Eric von Rosen sine arbeider som han, som etnograf hadde gjort under sine forskningsreiser som etnograf til Sør-Amerika og Afrika. Hans svoger, den tyske flyveren og senere nazilederen Hermann Göring tilbrakte mye tid på slottet. I 1973 overtok de nåværende eiere, Helene og Christer von Post.

Forpakterboligen ved Rockelsta brant ned den 14. september 1927, en boksamling på cirka 3&nbsp;000 bøker, samt et antall kunstverk ble flammenes rov.

## Referanser


## Eksterne lenker
* 
*
Dokumentasjonssenteret over nasjonalsosialismen i München

**Dokumentasjonssenteret over nasjonalsosialismen i München – lære- og minnesmerke over nasjonalsosialismens historie** (tysk: *NS-Dokumentationszentrum München – Lern- und Erinnerungsort zur Geschichte des Nationalsozialismus*) beskjeftiger seg med nasjonalsosialismens årsaker, kjennetegn og følger.

Senteret ble åpnet 30. april 2015 i en nyoppført bygning i Brienner Straße 34 ved Münchner Königsplatz. På den samme tomten var tidligere oppført Det brune hus, det nasjonalsosialistiske partiet NSDAPs hovedkvarter i 1931.

Dokumentasjonssenteret ble etablert i samarbeid mellom byen München, delstaten Bayern og Forbundsrepublikken Tyskland.

## Se også
* Dokumentasjonssenteret over nasjonalsosialismen i Köln

## Referanser


## Eksterne lenker
* 
* Dokumentasjonssenterets nettsted (engelsk)
General Santos internasjonale lufthavn

**General Santos internasjonale lufthavn** (Hiligaynon:Pangkalibutan nga Hulugpaan sang Heneral Santos Cebuano:Tugpahanang Pangkalibutanon sa Heneral Santos,Filipino: Paliparang Pandaigdig ng Heneral Santos), også kjent som *Tambler lufthavn* er nest største lufthavn på øya Mindanao, sør på Filippinene. Selv om flyplassen i navnet er internasjonal lufthavn, har den per 2015 kun innenriksflyvninger. Lufthavnen ligger ti kilometer sørvest for byen General Santos.

Lufthavnen åpnet i 1996, kort tid før byen var vertskap for Palarong Pambansa, et nasjonalt idrettsarrangement for studenter.

Lufthavnen erstattet den gamle flyplassen like øst for byen, Buayan Airport. Det filippinske luftforsvaret bruker fremdeles den gamle flyplassen under navnet «Rajah Buayan flystasjon».

## Flyselskaper og destinasjoner
* Cebu Pacific (Cebu, Iloilo, Manila) 
* Philippine Airlines (Manila) 
* Philippine Airlines operert av PAL Express (Iloilo) 
* Tigerair Philippines (Manila)

## Eksterne lenker
* 
* Flyplassinformasjon
Enoch Thulin

**Enoch Leonard Thulin** (født 15. september 1881, død 14. mai 1919) var en ingeniør som først og fremst ty kjent som svensk flypioner, men som også var kjent for bygging av fly, biler, lastebiler og bilmotorer.

## Liv og virke
### Bakgrunn
Enoch Thulin ble født i Simris sogn syd i Sverige. 

### Flypioner
Han studerte flyteknikk 1908–1912 og lyktes med sine flyeksperimenter i 1912. Han skrev en avhandling om aerodynamikk og fikk en Ph.D-grad fra universitetet i Lund i 1912.

Thulin bosatte seg i Landskrona. Han grunnla AB Thulinverken i 1914 for å kunne starte med å bygge fly. Selskapet er i dag kjent som Haldex og produserer blant annet pneumatiske bremsesystemer for tog og lastebiler. Thulin startet også med bygging av personbiler, noe han holdt på med frem til 1928. Han startet det som senere ble kjent som *Svenska Stridsflygskolan F5* i Ljungbyhed, syd i Sverige. I 1918 foreslo han for Stockholms borgermester at han skulle undersøke mulighetene for å anlegge en lokal flyplass, og selv om reaksjonene var positive, ble ideen utsatt frem til 1936 da Bromma lufthavn ble bygget.

Thulin utførte flere flygninger som var oppsiktsvekkende for sin tid. Blant annet fløy han i mai 1914 strekningen Malmö-Stockholm på 4 timer og 17 minutter, noe som da ble skandinavisk rekord. Dertil bidrog han gjennom foredrag og oppvisninger til å øke interessen og investeringsviljen for flygning og for svensk flyindustri.

Thulin ble i 1918 innvalgt som medlem av Krigsvetenskapsakademin og samme år av Fysiografiska sällskapet i Lund.

## Død i flyulykke
Enoch Thulin omkom den 14. mai 1919 under prøveflyging av et nytt fly. I henhold til mekanikeren som startet flyet, var Thulin stresset etter de vellykkede demonstrasjoner foretatt med et annet fly, en Sparmann. Thulin ønsket å forbedre sine evner som flyger, men styrtet syd for havnen i Landskrona.

### Ettermæle
Et av Thulins tidlige fly er i dag permanent plassert i Landskronas bymuseum, sammen med flere propeller og motorer. Dobbeltdekkeren henger under taket i museet.

Det er flere andre minnesmerker over Thulin i Landskrona og omegn. En teknisk skole har fått navnet *Enoch Thulin-gymnasiet*, og en gate heter *Enoch Thulins väg*. Flyplassen 10&nbsp;km nord for byen har fått navnet *Enoch Thulins flygplats*. Flyplassen har en 1 190 meter lang og 30 meter bred asfaltert rullebane, men har ingen regulær trafikk.

## Referanser




## Litteratur
* Olefeldt, Lars: *Palle Mellblom - lite snack och mycket verkstad* ISBN 978-91-633-2534-2

## Eksterne lenker
* 
* Liveleak.com – Archive footage, airplane manufaction 1918. Landskrona, Sweden, 1918.
Juan Soler (Uruguay)

**Juan Soler** er en by i San José-departementet i det sørlige Uruguay. Byen har 343 innbyggere.

## Befolkning
Juan Soler har 343 innbyggere *(beregning 2011)*.

Kilde:

## Transport
 Ruta 11 forbinder Juan Soler med Atlántida i .

## Referanser


## Eksterne lenker
* Kart over Juan Soler
Puerto Princesa

**Puerto Princesa City** er en by på øya Palawan på Filippinene. Byen er også hovedstaden i provinsen Palawan. Ved siste folketelling i 2007 hadde byen nesten 211 000 innbyggere.  Puerto Princesa City grenser til kommunene San Vicente en Roxas i nord og Aborlan i sør. Vest for byen finner vi Sør-Kinahavet og Sulusjøen ligger i øst. Det totale arealet av byen er 2 308 km², og byen fra nord til sør ca 106 kilometer lang. Ved byen ligger Puerto Princesa internasjonale lufthavn.

Byen er kjent for sine krokodille-farmer og for sportsdykking.

Puerto Princesa City ble særlig hardt rammet da en tropisk syklon traff byen i november 2013. Store deler av byen ble ødelagt.

## Galleri

Puerto Princesa seafront.JPG|Fra strandpromenaden i Puerto Princesa City
Puerto Princesa.jpg|Fra sentrum av Puerto Princesa City
Sabang Beach 01.jpg|Sabang Beach


## Eksterne lenker
* 
* National Statistical Coordination Board, Filippinene
Red Lights

***Red Lights*** er en amerikansk-spansk fantasy-thriller fra 2012 skrevet og regissert av Rodrigo Cortés. De fremste rollene spilles av Cillian Murphy, Sigourney Weaver, Robert De Niro, Toby Jones, Elizabeth Olsen, Joely Richardson og Leonardo Sbaraglia.

Filmen ble dårlig mottatt av anmelderne og ble heller ingen publikumssuksess. Den gjorde det spesielt dårlig i USA.

## Handling
Filmen åpner med to hovedpersoner: Universitetsprofessor og psykolog Margaret Matheson som undersøker påstander om paranormale fenomener, og hennes assistent Tom Buckley - en fysiker. Publikum får et innblikk i verdenen til hovedpersonene samtidig som de forsøker å observere eventuelle paranormale muligheter. Men Matheson dør plutselig fra en kronisk vaskulær tilstand, under en seanse fra en synsk kvinne, Silver. Etter Mathesons død, blir assistenten stadig mer besatt av å undersøke Silver for å avsløre den populære synske som en svindel.

## Medvirkende
* Cillian Murphy som Tom Buckley
* Robert De Niro som Simon Silver
* Sigourney Weaver som Margaret Matheson
* Joely Richardson som Monica Handsen
* Elizabeth Olsen som Sally Owen
* Craig Roberts som Ben
* Toby Jones som Dr. Paul Shackleton
* Burn Gorman som Benedict Cosell
* Leonardo Sbaraglia som Leonardo «Leo» Palladino
* Karen David som Dana

## Referanser


## Eksterne lenker
*
Puerto Princesa internasjonale lufthavn

**Puerto Princesa internasjonale lufthavn** (Filipino: Paliparang Pandaigdig ng Puerto Princesa) (IATA: PPS, ICAO: RPVP) er en flyplass som betjener nærområdene ved byen Puerto Princesa City og øya Palawan, som ligger i provinsen Palawan på Filippinene. Den er, som største flyplass på Palawan klassifisert som en internasjonal flyplass av Luftfartstilsynet på Filippinene.  men har i 2015 kun utenriks flytrafikk til Taipei. Imidlertid står lufthavnen foran en større utvidelse som vil være ferdig i 2017.

## Flyselskap og destinasjoner
* AirAsia Philippines (Manila) 
* AirAsia Zest (Manila) 
* Air Juan Busuanga (Cuyo) 
* Cebu Pacific (Cebu, Iloilo, Manila) 
* Philippine Airlines (Manila, Taipei-Taoyuan) 
* Tigerair Philippines (Cebu , Manila)

## Eksterne lenker
* 
* Flyplassinfo
Galicia Peak

**Galicia Peak** er et fjell med en høyde på over 4500 moh. i Vinson Massif i Sentinel Range i Ellsworth Mountains i Antarktis ovenfor Jacobsen Valley i øst og Branscombbreen i nord og vest.

Galicia Peak ligger 5,02&nbsp;km sør for Mount Shinn (4661 moh), 2,62&nbsp;km nord-nordvest for Mount Vinson (4892 moh), 840 m nord for Branscomb Peak (4520 moh) og 5,5&nbsp;km øst-sørøst for Knutzen Peak (3373 moh).

Fjellet ble navngitt av Bulgarias antarktiske stedsnavnkommisjon i 2010 og er oppkalt etter den spanske regionen Galicia i forbindelse med at spanjolen Miguel Ángel Vidal nådde toppen av fjellet den 28. desember 2004.

## Referanser
Orda

**Orda** kan vise til:
*Orda Khan
*En by i Perm kraj i Russland, se Orda (Perm)
*En kasakhisk musikkgruppe, se Orda (gruppe)
*En russisk film fra 2012
Iloilo internasjonale lufthavn

**Iloilo internasjonale lufthavn** (Hiligaynon:Pangkalibutan nga Hulugpaan sang Iloilo Hiligaynon, Filipino: Paliparang Pandaigdig ng Iloilo) (IATA: ILO, ICAO: RPVI), også kjent som Iloilo lufthavn og som Cabatuan Airport,  etter kommunene Cabatuan og Iloilo City på Filippinene hvor lufthavnen ligger.  Det er den fjerde travleste flyplassen i Filippinene og ble første gang åpnet i 1937.  

Flyplassen har en 13 700 kvadratmeter stor hoved-passasjerterminal som er designet for å betjene rundt 1,2 millioner passasjerer årlig.  Det betyr at den er i ferd med å bli for liten.  Terminalen sies å minne om Hong Kong internasjonale lufthavn, om enn i mindre skala, og arkitekturen er vakker.

## Flyselskap og destinasjoner
* Cebu Pacific (Cagayan de Oro, Cebu, Davao, General Santos, Hong Kong, Manila, Puerto Princesa, Singapore) 
* Philippine Airlines (Cebu, General Santos, Manila) 
* Tigerair Philippines  (Manila)

## Eksterne lenker
* 
* IloiloAirport.com Lufthavnens hjemmesider (engelsk)
* Airport documentary '''video''' produced by the CAAP (engelsk) (YouTube)
Madan Saddle

**Madan Saddle** (bulgarsk *Маданска седловина*, «Madanska Sedlovina») er et skar med en høyde på 1110 moh. i Imeon Range på Smith Island i Sør-Shetlandsøyene som grenser til Neofit Peak i nordøst og Riggs Peak i sør-sørvest. Det ligger oppunder Gramadabreen i sørøst.

Skaret ble kartlagt av bulgarske landmålere i 2008 og kalt opp etter byen Madan i Rodopifjellene, sør i Bulgaria.

## Referanser
Boksestil

En **boksestil** er en stil, herunder kroppsholdning og fotplassering, en bokser har i bokseringen. Det skilles vanligvis mellom to stiler, «ortodoks» og «southpaw».

## Ortodoks stil

Den ortodokse stilen er den mest vanlige. Utøveren plasserer venstre fot foran høyre, det vil si nærmere motstanderen og slik at den svakeste siden peker fremover. Dette gjør den sterkeste siden mest effektiv, blant annet fordi høyre arm tilbakelegger en lengre strekning under slag, som dermed opparbeider større moment. En ortodoks bokser forsvarer seg og «jabber» med venstre hånd og bruker høyre til angrepsslag. Blant boksere med ortdoks stil er Jack Johnson, Rocky Marciano, Roberto Duran, Floyd Mayweather jr., Muhammad Ali, Mike Tyson, Larry Holmes, Lennox Lewis, Vladimir Klitsjko, Joe Frazier, Sugar Ray Robinson og Sugar Ray Leonard. Vanligvis er det høyrehendte utøvere som inntar den ortodokse holdningen. Det finnes imidlertid også venstrehendte boksere, slik som Oscar De La Hoya, som bruker ortodoks stil. De drar fordel av en meget hard jab og venstre hook.

## Southpaw

Et alternativ er «southpaw», som i sin alminnelighet er et speibilde av den ortodokse stilen, det vil si at bokseren plasserer høyre fot foran og jabber og forsvarer seg med høyre hånd. Blant utøverne av stilen er Marvin Hagler, Sultan Ibragimov, Michael Moorer og Manny Pacquiao. Tradisjonelt regner man med at en southpaw vil ha en fordel i møte med en ortodoks utøver, om ikke annet fordi motstanderen vil ha mindre erfaring i å møte denne stilen.

## Blandingsstil
Noen utøvere, såkalte «switch-hitters», er istand til å skifte mellom ortodoks og southpaw-stil. Blant de mer kjente bokserne i denne kategorien er mellomvektsbokseren Marvelous Marvin Hagler og Michael Moorer og Tyson Fury i tungvekt. Dette gjør dem naturlig nok svært uforutsigelige for motstanderne, slik at de kan trekke strategiske og taktiske veksler av sin evne under kampen. Å bevisst skifte stil på denne måten krever svært god egenkontroll. Utøvere som ikke har slik kontroll, altså ikke kjenner til sin egen «naturlige» stil, mister evnen til å bruke sin sterkeste side effektivt, et fenomen som er mest vanlig blant uerfarne amatørboksere.

## Noter

## Referanser

## Eksterne lenker
* Southpaws, coxcorner.com, besøkt 19. desember 2012
* Boxing basics, learnhowtobox.com, besøkt 1. november 2013
* Stands and on guard, myboxingcoach.com, besøkt 20. desember 2012
* What is southpaw in boxing, innovateus.net, besøkt 20. desember 2012
George Buchanan

:*For den britiske diplomaten George Buchanan (1854–1924), se [[George William Buchanan]]*

**George Buchanan** (1506–1582) var en skotsk humanist, nylatinsk dikter og historieskriver.

## Liv og virke
Under 1520- og 1530-årene studerte Buchanan hovedsakelig i Paris, der han ble kjent med reformasjonen. Etter sin hjemkomst til Skottland skrev han satiriske dikt mot munkene. Han foreleste fra 1540 i Bordeaux og fra 1544 i Paris. Han virket virksom i Portugal, der han ble anklaget for inkvisisjonen. Fra 1561 var Buchanan i Skottland der han, nå tilknyttet reformasjonskreftene, var prins Jakobs lærer.

Blant hans skrifter kan fremheves den mot Maria Stuart rettede pamfletten *Detectio Mariæ reginæ* (1571) og *De jure regni apud scotos* (1579), der han gjør gjeldende at folket er utspringet fil statens makt. Buchanan skrev også mange latinske dikt og tragedier og foretok en metrisk oversetning av Salmenes bok. Han er imidlertid blitt mest kjent for skotske historie, *Rerum scoticarum historia* (1582).

## Verker
* *Rervm Scoticarvm Historia* / Avctore George Bvchanano Scoto … - [S.l.] : [s.n.] , 1583. - (Edimbvrgi : Arbuthnetus). Der også: *Acceßit De Ivre Regni apud Scotos Dialogus, eodem Georgio Bvchanano auctore*. Mikrofiche: München [u.a.] : Saur, 1993.
* *Baptistes sive Calumnia*, før 1544 (ikke offentliggjort før 1577)
* *Jephthes sive Votum*, tragoedia, 1544
* *Psalmorum Davidis paraphrasis poetica*, 1564 eller 1565.
* *The Sphera* of George Buchanan, by James Naiden, 1951.

## Referanser


## Litteratur
* Raymond Lebègue: *La tragédie religieuse en France. Les débuts (1514-1573)*, Librairie Ancienne Honoré Champion, Paris 1929, s. 195–254.
* 
* Svensk uppslagsbok, Lund 1930

## Eksterne lenker
* 
* 
* Kobberstikk av George Buchanan
Armata

**Armata** (russisk: Армата) er en avansert våpenplattform utviklet i og for Russland. Armata-plattformen er tenkt å fungere for stridsvogn, artilleri, luftvern og som ingeniørkjøretøy.

## Utvikling
Prototyper av tunge pansrede kjøretøy basert på Armata-plattformen ble presentert ved en forsvarsutstilling i Nizjnij Tagil i september 2013. 

Den nye stridsvognen er under utvikling på Uralvagonzavod i Nizjnij Tagil. De første leveranser til Russlands væpnede styrker fant sted i 2015 og masseproduksjon skal begynne sent i 2015 eller 2016. T-14 3 700 000 $

## Design
Generalløytnant Jurij Kovalenko har angitt at Armata skal benytte mange funksjoner som fantes i T-95-stridsvognen, som det bare ble produsert noen få prototyper av. I stridsvognsvarianten er ammunisjonsdelen skilt fra besetningen. Den kan drives av et hybridsystem eller helt elektrisk, og under meget lave (arktiske) temperaturer. Driftssikkerheten skal være forbedret og motoren kraftigere. Bepansringen er kraftigere og automatlader samt kanonen skal være forbedret. Stridsvognsvarianten skal ha en beskyttelseskapsel for besetningen. Den er bygd slik at den skulle kunne motstå et direkte treff fra alle kjente nåværende (2015) stridsvogner. En selvstyrende såkalt autonom versjon av plattformen er også under utvikling, altså en ubemannet fjernstyrt modell.

## Referanser


## Eksterne lenker
* 
* Armata main battle tank technical data sheet and pictures 
* 
*
Hedenlunda

**Hedenlunda** er en herregård i Vadsbro sogn  i Flen kommune i Södermanland i Sverige.

Den nåværende hovedbygningen er i to etasjer med to fløyer som ble oppført på 1700-tallet og har senere blitt restaurert. Hedenlunda har blant annet tilhørt sektene Falkenberg, Hamilton og von Rosen. Familien von Rosen solgte Hedenlunda i 1952 til AB Farming. Senere var herregården med nærmeste tilhørende markområde eid av bilfabrikken SAAB, som brukte gården som representasjonsbolig og senere som konferanseanlegg (1972–2010).

Siden 2010 er Hedenlunda atter i privat eie, men fortsetter som tidligere å fungere som konferansesenter med hotell og restaurant. Den nåværende eieren er entreprenøren Cemoni Olsson fra Tranås, som blant annet også eier  Badhotellet i Tranås.

Jord- og skogeiendommen Hedenlunda gård omfatter ikke selve slottsbygningen. Godset eies av familien Thunelln som driver et tradisjonelt jord- og skogbruk. Ved gården står runesteinen Sö 70. Eplesorten *[[Hedenlunda (eple)|Hedenlunda]]* kommer herfra.

## Referanser


## Eksterne lenker
* Offisielle nettsider
Hobbiten: Femhærerslaget

***Hobbiten: Femhærerslaget*** er en amerikansk-newzealandsk fantasyfilm fra 2014 regissert av Peter Jackson. *Femhærerslaget* etterfulgte **' og er den  siste filmen i [[Hobbiten (filmserie)|trilogeen om Hobbiten]]. Den er basert på [[J.R.R. Tolkien|Tolkiens]] roman ''[[Hobbiten]]''.

Den fikk blandet mottakelse fra anmelderne, men ble meget populær.

== Handling ==
Etter at dragen Smaug forlater [[Lonely Mountain]], aner innbyggerne i Laketown at fare er på vei. Dverger, alver, mennesker og orker (i den opprinnelige boken var det ikke orker, men tusser og varger) går dermed til krig. Bilbo ser at Thorin er i ferd med å bli gal, og prøver å hjelpe ham. Imens blir Gandalf reddet fra Necromancer i [[Dol Guldur (Tolkien)|Dol Guldur]] av [[Galadriel]], [[Elrond]] og [[Sarumann]], og de innser hvem Necromancer egentlig er. [[Thranduil]] og en alvehær ankommer Dale for å gjenvinne en skatt, som en gang ble holdt tilbake for dem av dverg-kongen Thrór. Bard ber Thorin om andelen av gull som Thorin tidligere hadde lovet innbyggerne i Laketown, men Thorin nekter å betale. Gandalf kommer snart for å advare Bard og Thranduil, men Thranduil avviser rådene hans. Bilbo sniker Arkenstone ut av Erebor, og gir den til Thranduil og Bard slik at de kan bytte den mot skattene de ble lovet - og han håper at dette kan forhindre en krig. Thorin dreper nesten Bilbo på grunn av dette, men blir stoppet av Gandalv. Thorins fetter [[Dáin II Jernfot]] ankommer også med hæren sin.

== Om filmen ==

=== Popularitet og økonomi ===
''Femhærslaget'' innbrakte 956 millioner dollar på verdensbasis, hvorav 255 millioner i USA. Den ble den nest mest innbringende filmen på verdensbasis i 2014 (kun forbigått av ''[[Transformers: Age of Extinction]]''). Den innbrakte omtrent like mye som **' (958 millioner dollar), men mindre enn ** (1,02 mrd dollar).

Den kan nevnes at den innbrakte ytterligere $77,6 millioner på DVD-salg i USA i 2015.

Produksjonskostnadene er estimert til $300 millioner.

### Anmelderne
Den fikk blandet mottakelse av anmelderne.

*[[Aftenposten]]* og *[[VG]]* gav den terningkast fem, *[[Filmpolitiet]]* og *[[Bergens Tidene]]* gav den fire, mens *[[Dagbladet]]* gav den to.

### Priser
Den ble belønnet med to Saturn Awards, blant annet i klassen beste fantasyfilm.

### Annet
Originalversjonen varer i 2 timer og 24 minutter, men det er også utgitt en utvidet versjon som varer i 2 timer og 44 min.

## Rolleliste

## Referanser


## Eksterne lenker
* 
*
Lars-Erik Persson

**Lars-Erik Persson** (født 24. september 1944) er en svensk professor i matematikk som har arbeidet særlig med ulikheter og funksjonsrom.

Persson vokste opp på stedet Svanabyn nær Dorotea. Han tok doktorgraden i matematikk ved Umeå universitet i 1974 innenfor Fourieranalyse. Året etter ble han ansatt ved Luleå tekniska universitet (LTU) hvor han etter hvert ble professor. Han har også vært professor ved Høgskolen i Narvik (HiN) og Uppsala universitet. I dag er han ansatt ved LTU og HiN. 

Persson har veiledet 52 personer til doktorgrad. Han har skrevet mer enn 250 vitenskapelige publikasjoner i internasjonal tidsskrifter og 20 bøker. Persson er redaksjonsmedlem i åtte internasjonale fagtidsskrifter. Han har vært leder for det svenske matematikersamfunnet i to perioder og har mottatt flere priser for sitt arbeid.

## Referanser


## Eksterne lenker
* «Lars-Erik Persson»  hos Luleå Tekniske Universitet
Jon W. Iddeng

**Jon Wikene Iddeng** (født 31. august 1966) er en norsk historiker. Han har særlig forsket på antikkens historie. Han jobber i Forskerforbundet og som førsteamanuensis II i historie ved Institutt for økonomi, historie og samfunnsvitenskap, Universitetet i Sørøst-Norge.

Han tok hovedoppgave om Juvenal i 1997 og doktorgrad om det Flaviske dynasti i 2004. Han var medredaktør og forfatter av 150 artikler i den norske utgaven av *Antikkleksikon* utgitt i Thorleif Dahls kulturbibliotek, opprinnelig omarbeidet fra J.W. Fuchs nederlandske utgave. Han har publisert mange artikler i tidsskriftet Klassisk forum. I 2014 og 2018 utga han to bøker om Romerrikets historie. 

## Bibliografi
* *Romerrikets historie : keisertida* Dreyers forlag 2018
* *Romerrikets historie : republikkens vekst og fall* Dreyers forlag 2014 ISBN 978-82-8265-112-7
* *Litteratur som historisk kilde* Historisk tidsskrift 2005 84: 429 

## Referanser


## Eksterne lenker
Samuel Longfellow

**Samuel Longfellow** (født 18. juni 1819, død 3. oktober 1892) var en amerikansk prest og salmedikter. Han er representert med en salme i *[[Norsk salmebok 2013]]*.

## Biografi
Samuel Longfellow ble født i Portland, Maine, som den yngste av de åtte barna til Stephen og Zilpah (Wadsworth) Longfellow. Poeten Henry Wadsworth Longfellow var hans eldre bror. Han gikk på Harvard College og gikk ut i 1839 som nummer åtte i en klasse på 61. Han fortsatte studiene på Harvard Divinity School, der han studerte sammen med blant andre Thomas Wentworth Higginson og Samuel Johnson, som han senere skulle samarbeide om salmediktning med. 

Han blir regnet som en del av den andre generasjonen av transcendentalistene; etter at han ble prest i unitarismen tok han transcendentalfilosofien han hadde lært i studiene inn i salmer og prekener.

Longfellow gjorde tjeneste som prest i Fall River, Massachusetts (1848), Brooklyns Second Unitarian Church (1853) og i Germantown, Pennsylvania (1860). Etter at hans eldre bror døde, gav han ut en tobinds biografi om ham i 1886. Han skrev boken mens han bodde i brorens tidligere hjem, Craigie House i Cambridge, Massachusetts.

Blant hans andre publikasjoner er *Final Memories of H. W. Longfellow* (1887), *Vespers* (1859) og *A Book of Hymns and Tunes* (1860, revised 1876). Sammen med Samuel Johnson redigerte han *A Book of Hymns for Public and Private Devotion* (1846) og *Hymns of the Spirit* (1864). Longfellow døde i 1892.

## Utvalgt bibliografi
* *A Book of Hymns for Public and Private Devotion,* 1846, redigert sammen med Samuel Johnson. Samlingen ble utvidet og revidert i 1860.
* *Thalatta: a Book for the Seaside,* med Thomas W. Higginson, 1853
* *Vespers,* 1859
* *The Poem of Niagata,* 1861
* *Hymns of the Spirit,* 1864 (redigert sammen med Samuel Johnson)
* *The Life of Henry Wadsworth Longfellow,* 1886
* *Memoir and Letters,* 1894

## Referanser


## Eksterne lenker
* Sitater på engelsk Wikiquote
* 
* Oppslag på ''Hymtime''
* Oppslag på alcott.net
Øystein Morten

**Øystein Morten** (født 1973) er en norsk religionshistoriker, sakprosaforfatter, politiker og ordfører (Ap). 

Han tok hovedfag om religionsvitenskapens metafysikk i år 2000. Han har tidligere vært distriktskonservator i Vest-Telemark og utgav i 2008 boka *Stavkyrkja i Eidsborg. Ein biografi*. Han har skrevet bøker om de norske kongene Olav den hellige, Sigurd Jorsalfare, Magnus den gode og Olav Tryggvason.

## Bibliografi
* 2008: *Stavkyrkja i Eidsborg. Ein biografi*
* 2011: *Magnus den gode* (Saga bok) ISBN 9788243005822
* 2013: *Jakten på Olav den Hellige* (Spartacus) ISBN 9788243005655
* 2014: *Jakten på Sigurd Jorsalfare* (Spartacus) ISBN 9788243008441
* 2017: *Norske ødegårder. Historien om stedene vi forlot*, sakprosa (Vigmostad & Bjørke)
* 2017: *[[Vikingtidens utbrudd]]*, forord (Sagabok)
* 2019: *Jakten på Olav Tryggvason* (Vigmostad & Bjørke)
* 2022: *Eirik Raude* (Vigmostad & Bjørke) ISBN 9788241952302

## Referanser


## Eksterne lenker
* 
*  Øystein Morten i Forfatterkatalogen hos Norsk Forfattersentrum
Oedichira

***Oedichira*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utbredelse
Artene lever i Brasil.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Macrodactylini Kirby, 1837
******* Slekten *Oedichira* Burmeister, 1855
******** *[[Oedichira crassimana]]* Burmeister, 1855
******** *[[Oedichira pachydactyla]]* Burmeister, 1855

## Kilder
* Evans, A.V. & Smith, A.B.T., 2007. An electronic checklist of the New World chafers (Coleoptera: Scarabaeidae: Melolonthinae). Tribe Macrodactylini Kirby, 1837. http://www.yumpu.com/it/document/view/17994928/macrodactylini
* Generic Guide to New World Scarab Beetles - *Oedichira* http://museum.unl.edu/research/entomology/Guide/Scarabaeoidea/Scarabaeidae/Melolonthinae/Melolonthinae-Generic-pages/Macrodactylini/Oedichira/Oedichira.html
* Smith, A.B.T., 2008. South American Melolonthinae (Coleoptera: Scarabaeidae) classification and nomenclature: some problems and solutions. *Insecta Mundi* 0060: 1-28. http://journals.fcla.edu/mundi/article/view/25152 

## Eksterne lenker
*
Gullborg

**Gullborg** er et sjeldent skandinavisk og færøysk kvinnenavn med norrøn opprinnelse.

## Etymologi
*Gullborg* er en yngre form av *Gudhborg*, den gammelsvenske formen av norrøne *Guðbjǫrg*. Navnet er sammensatt av *guðr*, «gud», og *bjǫrg*, «hjelp, berge».

## Utbredelse
*Guðbjǫrg* er ikke kjent brukt i noen runeinnskrifter fra vikingtiden, så navnet var neppe blant de mest brukte da. *Guðbjǫrg* er kjent brukt i Norge første gang i 1340. *Guldborg*, *Gudborg*, *Gudbjørg* og *Gulbjørg* er kjent i Norge fra henholdsvis 1727, 1756, 1781 og 1784. Formene *Gudborg* og *Gullborg* er kjent i Sverige fra henholdsvis 1852 og 1864. *Gullborg* er kjent i Norge fra 1847 og var mest brukt fram til ca 1950. Formen *Guldborg* var i Danmark mest brukt i 1910- og 1920-årene. 

Navnet er i dag mest utbredt på Island i formen *Guðbjörg*.

|}

## Kjente personer med navnet
Personene i listen er ordnet kronologisk etter fødselsår.
*Gudbjørg Fønhus Stensrud (1934&ndash;2012), norsk lærer, lokalpolitiker og kulturarbeider
*Guðbjörg Edda Björgvinsdóttir (født 1952), islandsk skuespiller
*Gudbjørg Navjord (født 1962), norsk lokalpolitiker

## Navnedag
*Gullborg* hadde navnedag 5. mai fram til 2025.

*Gudbjørg* har norsk navnedag.

## Referanser


## Eksterne lenker